Cuneiform Tablet VS 26 52 (VAT 9224)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma PUZUR₄-a-šùr-ma ki-ma té-er-tim da-mì-iq-tim da-mì-iq-tim-ma ša-pá-ri-ma uz-ni-a pá-ta-em ḫi-im-ṭá-tim ù a-ra-tim ta-áš-ta-na-pá-ra-am i-dí-a-ba-am a-na-ku a-na ap-lu-tim ù-la al-qé-šu ù KÙ.BABBAR 1 GÍN a-na ṣé-ri-šu lá ú-ta-er ki-ma a-na a-ḫi-im ṭup-pá-am i-du-nu-ni ù a-na-ku ṭup-pì a-ṣé-er ša ki-ma i-a-tí a-dí-šum u₄-ma-am ki-ma eṭ-lúm lá ta-ší-im-tù-ni ta-ta-mar a-dí-na-ma a-wa-tí-kà ša ki šu-a-tí iš-ra-at li-li-ku ma-num lá i-ša-lá-al áš-ta-lá-al a-na i-ku-pí-a-šur áš-pu-ra-am be-ú-lá-tí-šu e-ṭé-er-šu i KÙ.BABBAR ša i-a-šar ša al-be-lí ub-lá-ni lu a-na ší-mì-im še-im iš-qú-lu lu a-na zi-tí-kà mì-ma iš-qú-lu KÙ.BABBAR a-na li-mì-im i-ḫa-šu-ḫu a-na-ku KÙ.GI a li-mì-im a-dí-in iš-tí li-mì-im i-ša-sí-ú-ma KÙ.BABBAR 3 ma-na lu 4 ma-na i-ḫa-šu-ḫu KÙ.BABBAR a-ša-qal KÙ.BABBAR a ša ki ku-a-tí šé-bi₄-lá-ma li-dí-nu-nim a-bi a-ta be-lí a-ta a-li AN.NA ù TÚG.ḪI.A ša ki i-a-tí ú-šé-bi₄-lu-ni šu-pur-ma KÙ.BABBAR a-ṣé-ri-kà lu-šé-bi₄-lu-nim ù i-ku-pì-a-šùr na-ḫi-id-ma ba-ab-tí lu-za-ki-a-am